2 пургыж

2 пургыж (2 февраль) — григориан кечышот почеш идалыкын 33-шо кечыже. Идалык пытыме марте 332 (кужемдыме ийлаште — 333) кече кодеш.

 Пайрем да памятный дате-влак 
 Российысе сарзе чап кече палемдалтеш. Лач ты кечын 1943-шо ийыште Сталинград кучедалмаш лийын. Тиде ола воктене совет салтак-влак фашист-влакым кырен шалатеныт. 
 25pxВÿд да куп-влакым аралыме кече палемдалтеш.

 Лӱмгече 
Пургыж тылзын кокымшо кечынже Ефим, Инна, Лаврентий, Римма-влакын лӱм кечышт. 

 Событий-влак 
Тугак ончо: :Категорий:Пургыж тылзын 2 кечысе событий-влак
 1701 ий — Пётр Первый кугыжа Балтий теҥыз флотым ыштыме нерген кÿштыкым луктын.
 1892 ий — УАШ гыч Уильям Пейнтер кÿртньö пробкым ыштымылан патентым налын.
 1922 ий — Джеймс Джойсын «Улисс» романже ош тÿням ужын. Тудо кызытат модернизм шÿлышан эн сай произведенийлан шотлалтеш.
 Лач тиде кечын марий пашазе-влак Горький олашке колхозник-ударник-влакын погынымашышкышт каеныт. 500 еҥ ече ӱмбак шогалын, мӱндыр корныш тарванен да 12 февральыште мöҥгö пöртылын. 

 Шочыныт 
Тугак ончо: :Категорий:Пургыж тылзын 2 кечынже шочшо-влак
 1933 ий — Михаил Андреевич Шалагин, спорт пашаеҥ, Марий республикысе капкультурын сулло пашаеҥже. Шкеже У Торъял кундем гыч. 21 ий тудо «Урожай» спорт ушемын вуйлатышыже лийын. А 1997-ше ийыште Спорт чап тоштерым почын да вуйлаташ тӱҥалын. 
 1945 ий — Роза Ивановна Яковлева, Марий республикын сулло туныктыш пашаеҥже, Россий Федерацийын сулло туныктышыжо. Шернур кундемыште шочын. Паша корныжо Шернур кыдалаш школышто пашам ышташ тӱҥалын. Умбакыже Роза Ивановна районысо да посёлкысо погын-влакын депутатше лийын. Кугу мер пашажлан 1981-ше ийыште «Знак Почёта» орден дене палемдалтын. 
 1947 ий — Валерий Васильевич Марьин, Россий Федерацийын почётан чоҥышыжо шочын. Шернур кундем гыч. 23 ий «Маригражданстрой» ушемыште тыршен, а 1997-ше ийыште Марий Эл республикысе чоҥымо да архитектур министерствыште пашам ышташ тӱҥалын, вара уэш «Маригражданстрой» ушемыш пöртылын. 
 ???? ий — Вера Николаева, «Вената» дуэтын солисткыже. Поранча кундемын талантан шочшыжо. Тыгак «Марий памаш» калык ансамбльыш коштеш.

 Коленыт 
Тугак ончо: :Категорий:Пургыж тылзын 2 кечынже колышо-влак
 1991 — Пауль Аристэ, эстон йылмызе-шанчызе.
 2005 — Григорий Иванов (Григорий Васильевич Иванов), марий серызе, почеламутчо, журналист, кусарыше, Россий Журналист-влак ушемын йыжъеҥже.

 Калык пале 
 Епимын кечыже. Тиде кечын тыгай калык палым эскереныт: пырыс кÿварым удыра гын, поран лиеш. Кечывал кечын кече шыратен онча – шушаш кеҥеж йÿран лийшаш, кугу мардеж пуа гын – идалык мучко ночко игече шога. 

Категорий:2 пургыж